b'\n_START_ARTICLE_\nAlel\n_START_SECTION_\nDominantnost in recesivnost\n_START_PARAGRAPH_\nIzra\xc5\xbeanje dolo\xc4\x8denega alela je pogosto odvisno od drugega alela v osebkovem genotipu. \xc4\x8ce je fenotip heterozigota podoben fenotipu homozigota za enega od alelov, potem je tisti alel dominanten, drugi pa recesiven. Ta lastnost ni absolutna: obstaja cel gradient dominantnosti oz. recesivnosti, ki se lahko z evolucijo dolo\xc4\x8denega alela tudi spreminja, zato govorimo o dominantnosti oz. recesivnosti samo na relaciji med konkretnimi aleli. Soroden izraz je penetranca: to je dele\xc5\xbe osebkov z dolo\xc4\x8denim alelom v populaciji, pri katerih je izra\xc5\xbeena povezana fenotipska lastnost. Alel, ki je dominanten nad vsemi drugimi aleli in se vedno izrazi, ima 100\xc2\xa0% penetranco.'